《送王经历之羽林》
南北朝·刘绘

君不见玉关连日羽书飞，为报骄胡不解围。
云沙压塞迷宣府，烽火连营照武威。
将军折节延筹策，谋客盱衡论握机。
旌旆摇摇出凤京，日光尘色壮君行。
玄月飞霜开玉帐，黑山乘月动金钲。
长驱已见嫖姚将，画计今传阮瑀名。
少年我重孙吴略，常忆临戎度沙漠。
跃马生禽老上归，弯弓仰射旄头落。
只今送君气转腾，始觉雄心未销铄。
我有龙文宝剑名，湛卢欲得单于颈血涂。
雪花片片未曾试，把君仗之西击胡。
男儿立功岂必上麟阁，不报君仇非丈夫。

作者简介：刘绘（458-502）字士章，彭城（今江苏徐州）人。聪警有文义，善隶书。齐高帝以为录事典笔翰，为大司马从事中郎。中兴二年，卒。年四十五。绘撰《能书人名》，自云善飞白，言论之际，颇好矜诩。